[{"text_idx": "#000001", "text": "Julen Barrutiaren taldea markagailuan aurretik joan da atsedenera (29 eta 12) eta bigarren zatian aldeari eutsi dio. Gizonen atzoko partiaren ostean, gaur emakumeen AGT Arrasate/Eibarren txanda da."}, {"text_idx": "#000002", "text": "Kategoriari eusteko fasean, gure taldeak aurreko jardunaldian 21 eta 7 galdu zuen Lekarozen (Nafarroa) Menditarrak taldearen aurka."}, {"text_idx": "#000003", "text": "Atzo, ordea, talde zuri-moreak garaipen garrantzitsua lortu zuen Atletico San Sebastian-en aurka. Lehen zatian 15 puntu inguruko aldea lortu zuen, besteak beste, Ander Arizaleta Roaren jaurtiketei esker. Atsedenera 29 eta 12 aurretik iritsi ziren."}, {"text_idx": "#000004", "text": "Bigarren zatia Arrasate Kanpanzarrentzat izan zen, 15 eta 0ko partziala lortuz, eta azken emaitza 44 eta 12koa izan zen. Fase honen 3. jardunaldian, Julen Barrutiaren taldeak Zornotzan jokatuko du."}, {"text_idx": "#000005", "text": "Kontuan hartzekoa da ligaxka honetako 10 jardunaldien ostean, azken postuan egongo den taldea mailaz jaitsiko dela zuzenean. Azkenaurrekoak play-offak jokatuko beharko ditu."}]